Diari Oficial de la Generalitat Valenciana


Sumari del DOGV 6128, del 22-10-2009 (2009/11991)

RESOLUCIÓ de 14 d'octubre de 2009, de la Direcció General de Transports i Logística, per la qual es convoquen les proves de capacitació professional per a l'exercici de les activitats de transport interior i internacional de mercaderies i de viatgers i es designa el tribunal.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11534


Data del document
:   14-10-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * transport de viatgers
    * transportista
    * transport interior
    * qualificació professional
    * examen
    * transport de mercaderies
    * transport internacional

RESOLUCIÓ de 14 d'octubre de 2009, de la Direcció General de Transports i Logística, per la qual es convoquen les proves de capacitació professional per a l'exercici de les activitats de transport interior i internacional de mercaderies i de viatgers i es designa el tribunal. [2009/11188]  
A fi de complir el que preveu l'Orde de 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers (DOGV de 29.09.1999) i, fent ús de les facultats conferides en virtut del que disposa l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport (DOCV de 30.07.2007), resolc:  
Primer  
Convocar les proves d'obtenció del certificat de capacitació professional per a l'exercici de les activitats de transport interior i internacional de mercaderies i de viatgers, que se celebraran en l'horari i llocs recollits en l'annex I d'esta resolució, i no es pot accedir simultàniament a les dos proves.  
Segon  
Designar el tribunal, la composició del qual figura en l'annex II d'esta resolució, per a les proves convocades.  
Tercer  
Els aspirants s'hauran de presentar en el lloc de realització dels exàmens proveïts de la documentació i material següent:  
- Document nacional d'identitat.  
- Estris d'escriptura: llapis de mina número 2, goma d'esborrar i bolígraf.  
No es permetrà l'entrada a l'examen amb calculadora ni amb telèfon mòbil.  
Quart   
Per a la realització del corresponent exercici els interessats disposaran d'un temps màxim de quatre hores, dos hores per a cada una de les parts de què consta.  
Contra esta resolució, la qual no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
València, 14 d'octubre de 2009.- El director general de Transports i Logística: Vicente Dómine Redondo.  
ANNEX I  
Llocs, dates i horari de realització dels exercicis  
València  
Exercicis: transport interior i internacional de mercaderies i de viatgers.  
Dia: 28 de novembre de 2009.  
Lloc: Universitat de València. Campus dels Tarongers, Aulari Nord. Avinguda dels Tarongers, s/n, 46499 València.  
Hora: 09.30 hores.  
Alacant  
Exercicis: transport interior i internacional de mercaderies i de viatgers.  
Dia: 28 de novembre de 2009.  
Lloc: Universitat d'Alacant. Campus de Sant Vicent, Aulari I. Carretera de Sant Vicent, s/n, 03730 Sant Vicent del Raspeig (Alacant).  
Hora: 09.30 hores.  
Castelló  
Exercicis: transport interior i internacional de mercaderies i de viatgers.  
Dia: 28 de novembre de 2009.  
Lloc: Cambra de Comerç, Indústria i Navegació de Castelló. Avinguda Germans Bou, número 79, 12641 Castelló.  
Hora: 09.30 hores.  
ANNEX II  
Tribunal per a totes les proves convocades  
Tribunal titular  
Presidenta: Mar Martínez Aparicio.  
Secretària: Ana Martínez Llorca.  
Vocals: Pilar Álvarez Montero, Manuel Gálvez Acero, Antonino Muñoz Calatayud, Francisco García López i Ángel Claudio Durán Martínez.  
Tribunal suplent  
President: Manuel Gálvez Acero.  
Secretària: Aida González-Fleitas de la Serna.  
Vocals: Ramón Escrig Moreno, M.ª Luisa Zabala Salelles, Vicente Sánchez Selfa, José Aparicio Guerrero i Pedro Luis García de Torres.